VÕISTLUSJUHEND
Eesti meistrivõistluste II etapp autokrossis veoautodele ja veobagidele
Matsi 2009 I

Registreeritud Eesti Autospordi Liidus nr. 77/ak 

1. Võistluse koht, aeg, ajakava
1.1.	Võistlus toimub laupäeval, 06. juunil 2009.a. Varstus, Matsi krossirajal
1.2.Võistluse ajakava
08.00-10.00 võistlustele registreerimine ja tehniline kontroll veoautodele GAZ-51/52 ja 53
10.00-11.00 võistlustele registreerimine ja tehniline kontroll veobagidele GAZ-51 ja 53
10.00-10.45 treeningsõit veoautodele
10.45-11.30 treeningsõit veobagidele 
11.45 Võistlejate koosolek ja võistluse avamine
12.00- 13.30 Ajavõtuga kontrollsõit
14.00 Esimesed võistlussõidud.
Täpne ajakava ja võistlussõitude tulemused teadete tahvlil.
Võistluse orienteeruv lõpp kell 18

2. Võistluse organiseerimine ja juhtimine
2.1 Võistlus viiakse läbi vastavuses EAL Võistlusmäärustega autokrossis, kehtivate tehniliste tingimustega, Eesti MV Üldjuhendiga ja antud võistluse juhendiga.
2.2 Võistluse korraldaja: MTÜ Matsi SK
  Info: +372 52 94 702 Silver Tammemägi
 Võistluse juhend avaldatakse internetisaitidel www.rally.ee ja www.autosport.ee .
2.3. 	Võistluste juht:	Jaan Villak II
Ajamõõtja: 	Margus Martin III, 
Sekretariaat: 	Larissa Villak III
Tehnilise kontroll: Aivari Lepik II, Aare Teder III

Ametlikud isikud kannavad EAL-i oranzhe veste.

3. Rada
3.1. Matsi krossirada, pikkus 1050 m, laius 10-16 m, stardis kuni 20 m. Sõidusuund päripäeva. Rajakatteks on kruus, savi ja liiv. Võistlusraja servad on tähistatud.  

4. Võistlusklassid
4.1. Veobagid GAZ 53
4.2. Veobagid GAZ-51
4.3. Veoautod GAZ-53
4.4. Veoautod GAZ-51/52

5.Osavõtjad, osavõtumaks, registreerumine
5.1 Osavõtjad peavad esitama kehtiva EAL või LAF sõitjalitsentsi, auto tehnilise kaardi, EAL või LAF registreerijalitsentsi ning täidetud osavõtuavalduse.
5.2 Osavõtumaks 600 EEK. Tasumine kohapeal sularahas.

6. Võistluse käik
6.1 Võistluse käik vastavalt EMV Veoautokrossi üldjuhendile 2009.

7. Start
7.1 Stardi paigutus 2-3-2-3-2. Stardisignaal antakse fooriga.
7.2 Valestartijat karistatakse vastavalt võistlusmäärustele ja veoautokrossi üldjuhendile 2009.
7.3 Võistlejaid informeeritakse finišini jäänud ringide arvust eritahvlitega.

8. Protestid
8.1 Proteste võib esitada võistluse juhile vastavalt EAL Võistlusmäärustikule 15 minuti jooksul pärast mitteametlike tulemuste avaldamist teadetetahvlil. Protestimaks 1000 EEK, auto lahtivõtmisel 3000 EEK.

9. Autasustamine
9.1 Igas masinaklassis autasustatakse kolme paremat karikate ja esemeliste auhindadega. Juhul, kui samas masinaklassis startis viis või vähem võistlejat, võib korraldaja autasustada ainult võitjat. 
9.2 Autasustamine toimub võistluspaigas 30 minutit pärast võistlustulemuste avaldamist ametlikul teadetetahvlil.

10. Vastutus ja kindlustus
10.1 EAL ja võistluste korraldajad ei vastuta võimalike õnnetuste ja nende tagajärgede eest. 

11. Muud
11.1  Vastavalt veoautokrossi 2009. aasta üldjuhendile  vastutab võistleja enda ja oma kaaskondlaste käitumise eest võistluspaigas. Võistluse käigus tekkinud küsimuste, probleemide või ettepanekutega võib võistluse kohtunike poole pöörduda ainult võistleja või tema registreerija klubi esindaja. Võistlussõidu toimumise ajal kohtunike töö segamine ja takistamine on keelatud ja seda käsitletakse kui ebasportlikku käitumist. Ebasportliku käitumise või kohtunike töö segamise eest on trahv 1000 EEK.
11.2 Boksides on suurimaks lubatud sõidukiiruseks 20 km/h. Lubatud kiiruse ületanud võistlejate käitumine samastatakse ebasportliku käitumisega ning neile kehtivad samad sanktsioonid, mis märgitud punktis 11.2.
11.3 Võistluspaigas liikuvas autos/bagis või mõnes muus sõidukis on lubatud sõita ainult kabiinis/kokpitis. Igasugune astmelaudadel, veokastis või mujal masinate liikumise ajal sõitmine on keelatud (ka võistlejate paraadil). Trahv rikkumise eest on 500 EEK. Trahv määratakse määrust rikkuva meeskonna võistlejale.
11.4 Trahvi määramise õigus võistluspaigas on võistluste juhil. Trahvi tasumata jätmise korral ei lubata võistlejat järgmisesse võistlusstarti või jäetakse välja kuulutamata tema võistlustulemus.